Gare Mamer

D'Gare vu Mamer ass eng Gare vun der Lëtzebuerger Eisebunn. Se läit an der Sektioun Mamer-Süd an der Gemeng Mamer a gehéiert zur Linn Lëtzebuerg - Klengbetten - Arel vum CFL-Zuchreseau. Se läit tëscht der Gare Mamer-Lycée an där vu Capellen.

Bei der Gare ass e Park & Rail-Parking mat 43 Plazen an zwou spezielle Parkplaze fir Leit mat reduzéierter Mobilitéit. Bei der Gare gëtt et eng Bikebox fir säi Vëlo ënnerdaach ze stellen. D'Gebai vun der Gare ass eent vun de wéinegen zu Lëtzebuerg an deenen nach eng Salle d'attente accessibel ass.

Den Accès fir an d'Ënnerféierung fir de Quai ze wiesselen ass net behënnertegerecht.

Den 13. Juni 2022 gouf proposéiert d'Voyageurs-Gebai als national Kulturierfschaft ze klasséieren.

 Geschicht 
Nodeems am Juni 1858 den Tracé fir déi nei Streck vu Lëtzebuerg op Klengbetten festgeluecht gi war, huet de Gemengerot vu Mamer den 12. Juli 1858 festgehalen, datt de Flouer Schmitznommert, do wou d'Weeër fir op Holzem a Garnech sech kräizen, déi bescht Plaz wär fir d'Gare ze bauen. D'Mamer Gare ass de 15. September 1859, zesumme mat der Ouverture vun der Eisebunnsstreck opgaangen, déi vun der Compagnie Guillaume-Luxembourg (gekierzt GL, oder „de Wëllem“ genannt) bedriwwe gouf. Déi offiziell Aweiung war de 4. Oktober 1859.

Nodeems déi ganz Streck tëschent 1974 an 1980 erneiert a moderniséiert gouf, gëtt se zënterhier vum zentrale Stellwierk zu Klengbetten gesteiert a brauch net méi besat ze sinn. 1980 gëtt och de Gidderschapp ofgerappt, fir Plaz ze maachen, fir e Parking z'amenagéieren.
+Chef de Garen zu MamerVu(n)BisChef de Gare1858?Goerg18961900Schröder19011911Peter Schneider19121916Léon Bodson19171924Manternach19251933Fox19341940Kolbach?1955Jean Fonck19561967Emile Wilmes19681969Albert Wehles1970?Marcel Arendt

 Zuchaccidenter zu Mamer 

 6. Juli 1922: Zwou Persoune stierwen an zwou ginn der blesséiert, wéi an der Géigend vun der Mamer Gare eng Lokomotiv entgleist, well den Daach vun engem Schapp duerch e Wieder op d'Gleiser geblose gouf.

 Zich déi an der Gare halen 
(Stand: Dezember 2025)

 Linn Lëtzebuerg ↔ Klengbetten ↔ (Arel - Libramont) 

 Richtung Klengbetten 
Aus RichtungHalt virdrunZuchNächst HaltA RichtungLëtzebuergMamer-Lycée    CapellenKlengbetten oder Libramont

 Richtung Lëtzebuerg 
Jeeweils an der entgéintgesater Richtung wéi an der Tabell uewendriwwer.

 Biller 

 Kuckt och 
 CFL-Zuchreseau
 Lëscht vun den CFL-Garen

 Um Spaweck 

 Aktuell Departen an der 
 Praktesch Informatiounen iwwer d'Gare Mamer op der CFL-Websäit
 D'Gare Mamer op der Websäit "rail.lu"
 D'Gare Mamer op der Websäit vu Spoorgroep Luxemburg

 Quell vum Abschnitt Geschicht, wann net anescht uginn: Klein, Arthur, and Amis de la ligne de chemin de fer de l'Attert. 100 Jahre Eisenbahnstrecke Luxemburg-Petingen: direkte Eisenbahnverbindung Luxemburg-Longwy (Paris) über Dippach-Reckingen. Grass-Kleinbettingen: D’Frënn vun der Atertlinn, 2000. Print. (S. 195-212)

Mamer
Kategorie:Gemeng Mamer
Kategorie:CFL-Linn 5
Kategorie:National Monumenter a Landschaften zu Lëtzebuerg